ОБЩИНСКА ИЗБИРАТЕЛНА КОМИСИЯ ЧЕРВЕН БРЯГ

МЕСТНИ ИЗБОРИ 2019

**ПРОТОКОЛ № 47-МИ / 12.03.2020г.**

от заседание на ОИК – Червен бряг, назначена от ЦИК с Решение № 674-МИ от 23.08.2019г., състояло се на12.03.2020 г. от 15:00 часа в гр. Червен бряг, ул. „Антим 1” №1

*ПРИСЪСТВАХА: Петя Иванова, Веселин Костов, Вергиния Дамянова, Мими Велева, Юлия Мартинова, Димитринка Иванова, Иванка Петрова, Теодора Василева, , Деница Костадинова*

*ОТСЪСТВАХА:Мариета Пешева, Бойко Бойков, Валя Димитрова, Нели Ангелова*

 Налице е необходимият кворум по чл.85, ал.3 от ИК, настоящото заседание е редовно и комисията може да приема законосъобразни решения. Същото протече при следния

**ДНЕВЕН РЕД :**

1. Заличаване на избрани общински съветници и обявяване на нови.

2. Разни

Председателя на ОИК-Червен бряг прочете и подложи на гласуване дневния ред на заседанието:

**Поименно гласуване на присъствалите:**

|  |  |
| --- | --- |
| Състав на ОИК-Червен бряг | Гласуване на дневен ред |
| Петя Иванова | ЗА |
| Валя Димитрова | отсъства |
| Иванка Петрова | ЗА |
| Веселин Костов | ЗА |
| Бойко Бойков | отсъства |
| Вергиния Дамянова | ЗА |
| Мими Велева | ЗА |
| Нели Ангелова | отсъства |
| Теодора Василева  | ЗА |
| Юлия Мартинова | ЗА |
| Деница Костадинова | ЗА |
| Мариета Пешева | отсъства |
| Димитринка Иванова | ЗА |

***Гласували „ЗА” 9 членове / Гласували „ПРОТИВ” - няма***

Председателят пристъпи към подлагане проекторешението на разисквания и гласуване. Точката по дневния ред се гласува на заседанието без изменения или допълнения.

**По т.1 след направените разисквания ОИК – Червен бряг прие следното решение:**

ОТНОСНО: Предсрочно прекратяване пълномощията на общински съветник в ОС - гр. Червен бряг и обявяване за избран на следващият общински съветник в ОС гр. Червен бряг от КП БСП за България.

В Общинската избирателна комисия в гр. Червен бряг, на основание чл. 30, ал. 5 от ЗМСМА, е постъпило уведомително писмо от Община Червен бряг и препис-извлечение от акт за смърт на ТОШКО АТАНАСОВ ТОДОРОВ – общински съветник от КП БСП за България,

С Решение № 287-МИ/28.10.2019 г. на ОИК – Червен бряг Тошко Атанасов Тодоров е обявен за избран общински съветник от листата на общинските съветници на КП БСП за България. Предвид настъпилите обстоятелства по чл. 30, ал. 4, т. 13 от ЗМСМА, следва да бъде избран следващия кандидат от листата на БСП за България.

Съобразно чл.30, ал.1 от ЗМСМА пълномощията на общинския съветник възникват от деня на полагането на клетвата по чл.32, ал.1 от същия закон.

На 11.11.2019г. на основание Заповед № ОПИ – 10-02/04.11.2019   на Областния управител на област Плевен  е проведено първото заседание на новоизбрания Общински съвет-Червен бряг, като преди началото на заседанието новоизбраните общински съветници и кмет на община Червен бряг положиха клетвата по чл.32, ал.1 от ЗМСМА.

Предвид горното Общинска избирателна комисия в Община Червен бряг констатира, че са налице законовите предпоставки на чл.30, ал.4, т.3 от ЗМСМА, за предсрочно прекратяване на пълномощията на общинският съветник Тошко Атанасов Тодоров.

На основание чл.30, ал.7 от ЗМСМА, Общинска избирателна комисия – Червен бряг със същото Решение, с което се прекратяват пълномощията на общинския съветник, следва да определи като общински съветник следващият в листата на КП БСП за България.

От извършената проверка в Справката на „Информационно обслужване“  АД, в произведените на 27 октомври 2019 г. избори за общински съветници и кмет в община Червен бряг се установи, че   са налице обстоятелствата по чл.458, ал.5 от Изборния кодекс (ИК). Предвид разпоредбата на  чл.454, ал.6 от ИК, следващият в листата на КП БСП за България кандидат е Мирослав Николов Михайлов.

Предвид изложеното и на основание чл. 87, ал. 1, т. 1 и т.24, във връзка с чл.458, ал.1 от Изборния кодекс и чл.30, ал.4, т.3 и ал.7 от Закона за местното самоуправление и местната администрация,  Общинска избирателна комисия в община Червен бряг

**Р Е Ш И:**

1. Прекратява пълномощията като общински съветник в Общински съвет – гр. Червен бряг на Тошко Атанасов Тодоров и анулира издаденото Удостоверение.

2.Обявява за избран общински съветник в Общински съвет – гр. Червен бряг, от листата на КП БСП за България -  Мирослав Николов Михайлов.

3.Издава удостоверение на Мирослав Николов Михайлов за  общински съветник в ОС- гр. Червен бряг.

4.Решението подлежи на оспорване по реда на чл.459 от Изборния кодекс в 7 /седем/ дневен срок пред Административен съд гр. Плевен.

5.В изпълнение на чл.30, ал.8 от ЗМСМА препис от настоящото Решение следва да бъде изпратено на Председателя на Общински съвет в гр. Червен бряг в тридневен срок от влизането му в сила.

**Поименно гласуване на присъствалите:**

|  |  |
| --- | --- |
| Състав на ОИК-Червен бряг | Гласуване на дневен ред |
| Петя Иванова | ЗА |
| Валя Димитрова | отсъства |
| Иванка Петрова | ЗА |
| Веселин Костов | ЗА |
| Бойко Бойков | отсъства |
| Вергиния Дамянова | ЗА |
| Мими Велева | ЗА |
| Нели Ангелова | отсъства |
| Теодора Василева  | ЗА |
| Юлия Мартинова | ЗА |
| Деница Костадинова | ЗА |
| Мариета Пешева | отсъства |
| Димитринка Иванова | ЗА |

***Гласували „ЗА” 9 членове / Гласували „ПРОТИВ” - няма***

**По т. 2** – Председателят на ОИК-Червен бряг докладва изготвен график, съгласно Решение № 1767-МИ/25.02.2020 г. на ЦИК.

***След гласуване на последната точка от дневния ред на заседанието, същото беше обявено за приключило и закрито от председателя на ОИК-Червен бряг в 16:00 часа.***

**Председател:**

 /Петя Иванова /

**Секретар:**

/Веселин Костов /